b'\n_START_ARTICLE_\nLucky Star (manga)\n_START_SECTION_\nArgument\n_START_PARAGRAPH_\nLucky \xe2\x98\x86 Star narra la hist\xc3\xb2ria d\'un grup de quatre estudiants de primer curs amb un to humor\xc3\xadstic, la hist\xc3\xb2ria est\xc3\xa0 situada a la ciutat de Kasukabe a la Prefectura de Saitama. La protagonista \xc3\xa9s Konata Izumi, una al\xc2\xb7lota atl\xc3\xa8tica i forta que no est\xc3\xa0 a cap club d\'esport pel seu amor als mangues, animes i videojocs, a m\xc3\xa9s t\xc3\xa9 tres amigues m\xc3\xa9s: Kagami Hiiragi, Tsukasa Hiiragi, i Miyuki Takara que juntes formen les personatges principals de la hist\xc3\xb2ria. En el transcurs de la hist\xc3\xb2ria, les personatges passen pel segon i tercer curs de l\'institut.\n_START_SECTION_\nManga\n_START_PARAGRAPH_\nLa versi\xc3\xb3 manga de Lucky \xe2\x98\x86 Star comen\xc3\xa7\xc3\xa0 en la revista japonesa Comptiq en gener del 2004, actualment segueix editant-se all\xc3\xa0. Avui dia hi ha 4 Toms en manga, produ\xc3\xafts per Kadokawa Shoten. El primer volum fou llan\xc3\xa7at el 8 de gener del 2005, el volum dos el 10 d\'agost del 2005, el volum tres el 10 de juliol del 2006 i el darrer fins ara el 10 d\'abril del 2007. A m\xc3\xa9s de Comptiq, el manga tamb\xc3\xa9 ha estat editat en altres publicacions com a Sh\xc5\x8dnen Ace,Newtype,CompAce, Dragon Magazine, Mobyle Newtype i Kadokawa Hotline.\n_START_SECTION_\nDS\n_START_PARAGRAPH_\nLucky \xe2\x98\x86 Star Moe Drill (\xe3\x82\x89\xe3\x81\x8d\xe2\x98\x86\xe3\x81\x99\xe3\x81\x9f \xe8\x90\x8c\xe3\x81\x88\xe3\x83\x89\xe3\x83\xaa\xe3\x83\xab , Raki \xe2\x98\x86 Suta Moe Doriru) fou llan\xc3\xa7at l\'1 de desembre del 2005 per a la Nintendo DS. Una versi\xc3\xb3 limitada que contenia molt d\'extras anomenada "DX Pack" tamb\xc3\xa9 va \xc3\xa9sser venuda amb el joc normal. Una seq\xc3\xbcela nomenada Shin Lucky \xe2\x98\x86 Star Moe Drill ~Tabidachi~ (\xe7\x9c\x9f\xe3\x83\xbb\xe3\x82\x89\xe3\x81\x8d\xe2\x98\x86\xe3\x81\x99\xe3\x81\x9f \xe8\x90\x8c\xe3\x81\x88\xe3\x83\x89\xe3\x83\xaa\xe3\x83\xab~\xe6\x97\x85\xe7\xab\x8b\xe3\x81\xa1~ , Shin Raki \xe2\x98\x86 Suta Moe Doriru ~Tabidachi~) fou llan\xc3\xa7ada el 24 de mar\xc3\xa7 del 2007._NEWLINE_El g\xc3\xa8nere del primer joc \xc3\xa9s "homework drills", el jugador ha de superar diverses proves i memoritzacions. L\'objectiu principal del jugadors \xc3\xa9s guanyar a l\'altre jugador amb endevinalles o preguntes r\xc3\xa0pides. Tamb\xc3\xa9 hi ha un "Drama \xe2\x98\x86 Mode" on el jugador s\'immisceix en un joc de mini-aventures gr\xc3\xa0fiques on l\'objectiu \xc3\xa9s arribar fins a Akiharaba. Endevinalles matem\xc3\xa0tiques i mini-jocs (cin en total) apareixen en el joc pel cam\xc3\xad._NEWLINE_Hi ha dos tipus diferents de jocs en primera persona: el "Hitasura \xe2\x98\x86 Drill" i el "Drama \xe2\x98\x86 Mode". El jugador pot connectar-se amb una altra persona, quan aix\xc3\xb2 ocorre, pot utilitzar el personatge que havia fet en el "Drama \xe2\x98\x86 Mode" com un altre personatge m\xc3\xa9s a escollir. A m\xc3\xa9s, si el jugador vol utilitzar una habilitat especial contra el seu opositor mentre estiguin connectats, haur\xc3\xa0 de cridar pel micr\xc3\xb2fon el nom d\'aquesta. Hi ah cinc tipus diferents de "drills". Una de les endevinalles nomenada "Ondoku" requereix que el jugador digui pel micr\xc3\xb2fon la resposta.\n_START_SECTION_\nPlay Station 2\n_START_PARAGRAPH_\nKadokawa Shoten produir\xc3\xa0 una novel\xc2\xb7la visual per la Play Station 2 que surtir\xc3\xa0 al mercat del Jap\xc3\xb3 el 29 de novembre del 2007.\n_START_SECTION_\nAnime\n_START_PARAGRAPH_\nL\'anime, produ\xc3\xaft per Kyoto Animation comen\xc3\xa7a a emitir-se el 8 d\'abril del 2007 i durar\xc3\xa0 vint-i-quatre episodis. A partir del quart episodi el director va ser substitu\xc3\xaft. La ra\xc3\xb3 que l\'empresa don\xc3\xa0 fou: "La nostra companyia ha determinat que el direcot de Lucky Star\xe2\x80\x94 Yutaka Yamamoto \xe2\x80\x94 no ha aconseguit l\'est\xc3\xa0ndard de director encara, per aix\xc3\xb2 hem canviat de director "'